En a Segunda Guerra Mundial, a Wehrmacht d'o Tercer Reich bi teneba unas antenas de 112 metros d'altaria, con l'alcuerdo y conformidat d'o Gubierno de Franco, que emplegaba ta posicionar os suyos submarins en o Golfo de Vizcaya y eludir asinas a os avions d'a Royal Air Force britanica. Encara que os Aliatos conoixeban a posición d'istas antenas, no las destruyoron porque tamién en feban emplego ta atacar a os submarins alemans. En rematar a guerra, as instalacions continoron estando en uso ta l'Exercito espanyol dica 1962, y por l'Aviación civil espanyola dende 1962 dica 1971, quan fuoron albandonatas.